34. ΒΑΣΙΛΙΚΟΝ ΔΙΑΤΑΓΜΑ υπ' αριθ. 1016 της 2/14 Δεκ. 1966 (ΦΕΚ Α' 275) Περί μετατροπής έδρας επί επιμισθίω της Ανωτάτης Γεωπονικής Σχολής Αθηνών εις έδραν επί μισθώ. 'Εχοντες υπ' όψιν : 1)τα άρθρ. 31 (παρ. 3 και 4) του Ν.Δ. 3974/1959, 2)την γνώμην της Συνελεύσεως των Καθηγητών της Ανωτάτης Γεωπονικής Σχολής Αθηνών (Συνεδρία: 20.4.1966) και 3)την υπ' αριθ. 840/21.9.1966 γνωμοδότησιν του Συμβουλίου της Επικρατείας, προτάσει των Ημετέρων επί της Εθνικής Παιδείας και Θρησκευμάτων και επί των Οικονομικών Υπουργών, απεφασίσαμεν και διατάσσομεν : Άρθρον μόνον.-Η παρά τη Ανωτάτη Γεωπονική Σχολή Αθηνών επί επιμισθίω ή επιδόματι έδρα της Φυσικής και Γεωργικής Μετεωρολογίας μετατρέπεται εις έδραν επί μισθώ. Εις τον Ημέτερον επί της Εθνικής Παιδείας και Θρησκευμάτων Υπουργόν, αναθέτομεν την δημοσίευσιν και εκτέλεσιν του παρόντος Δ/τος. 